# Dragó cuaample

El dragó cuaample, dragó de cua de fulla del sud o dragó de cua de fulla de Sydney (Phyllurus platurus) és un dragó comú de la família Carphodactylidae que es troba a la conca de Sydney. L'espècie utilitza el seu color motejat per camuflar-se contra l'escorça o la roca, i si està amenaçada pot deixar caure la seva gran cua carnosa com a esquer. La cua també és útil per emmagatzemar greix. Aquesta espècie de dragó és comuna en captivitat com a mascota, és un caçador d'emboscades nocturn, confiant en el camuflatge i la paciència per atrapar preses. Les preses principals inclouen grans invertebrats nocturns com ara aranyes, paneroles i escarabats.

## Descripció

La seva longitud del musell a la cloaca és de 9,5 cm. Si es compta la cua, l'animal arriba als 15 cm. És de color marró motejat amb protuberàncies baixes i irregulars sobre el cos, les cues originals tenen el mateix color que el cos amb protuberàncies grans lleugerament espinoses, mentre que les cues regenerades són més gruixudes i llises.
Pon un o dos ous per posta i els diposita en escletxes. Les cries es desclouen després de vuit a deu setmanes.

## Hàbitat

Habiten generalment a la zona de la conca de Sydney, al nord de Newcastle i al sud de l'Illawarra.Se'ls pot trobar principalment a zones rocoses, com ara roques, pares de roca o petites esquerdes de roca, però també es pot trobar de manera natural als arbres, fins i tot en zones sense hàbitat rocós immediat. Pot ocupar una àmplia gamma de nínxols, des de barrancs de la selva temperada fins a línies de cresta d'esclerofil·les més seques. També s'ha adaptat bé a les estructures humanes i es pot trobar en garatges, tanques, murs de contenció i habitatges.

## Captivitat

És una espècia comuna com a mascota entre els rèptils, ja que és considerada que és fàcil de mantenir. A Austràlia es necessita una llicència per tenir-lo, però les condicions canvien entre un estat i un altre.

## Referències

* ↑ "Phyllurus platurus (Shaw, 1790)" The Reptile Database
* 1 2 Cogger, Harold. REPTILES AND AMPHIBIANS OF AUSTRALIA. Sydney: A.H. & A.W. Reed, 1975. ISBN 9780589071769.
* ↑ «Southern Leaf-tailed Gecko - Phyllurus platurus - Australian Museum» (en anglès). australianmuseum.net.au. [Consulta: 22 setembre 2017].
* ↑ Australia, Atlas of Living. «Phyllurus platurus : Southern Leaf-tailed Gecko | Atlas of Living Australia» (en anglès australià). bie.ala.org.au. [Consulta: 22 setembre 2017].
* ↑ «Phyllurus platurus». The Queensland Museum. [Consulta: 11 novembre 2017].
* 1 2 Doughty, Paul; Shine, Richard «Life in Two Dimensions: Natural History of the Southern Leaf-Tailed Gecko, Phyllurus platurus». Herpetologica, vol. 51, 2, 1995, pàg. 193–201. JSTOR: 3892587.
* ↑ «Phyllurus platurus». reptile database.
* ↑ «Broad-tailed Gecko». incnredlist.
* ↑ «Complete outline of the NSW reptile licensing system (PDF - 117KB) - Publication | NSW Environment, Energy and Science».

## Bibliografia

* Wilson, Steve and Swan, Gerry (2003) A Complete Guide to Reptiles of Australia Reed New Holland, Frenchs Forest, New South Wales, page 88, ISBN 1-876334-72-X
* Laube, A. and Langner, C. (2007) "Die "Geckos" Australiens" Draco 8(29): pp. 4–21; in German